Ուիլյամ Ռեմփելը գրում է, որ մանկության տարիներին Քըրքի գաղթական ընտանիքը կորցրել է Կալիֆորնիայի գրավադրված ագարակը, և դատարկ գրպաններով տեղափոխվել Լոս Անջելես, ապա այդպես շարունակ տեղից տեղ էին գնում՝ միշտ մի քայլի վրա գտնվելով նորանոր վտարումներից։ Փոքրիկ Քըրքը անգլերեն էր սովորում Լոս Անջելեսի փողոցներում, լրագրեր վաճառելով՝ գրոշներ վաստակում, իսկ ութերորդ դասարանից էլ ուսումը կիսատ թողնում։ Իսկ թե ինչպես նա կարողացավ դառնալ Ամերիկայի ամենահարուստ և ամենաառատաձեռն մարդկանցից՝ 20 մլրդ դոլարի հասնող կարողություն կուտակելով, շատ քիչ է հայտնի աշխարհին, քանի որ նա ամենից շատ կարևորում էր իր անձնական կյանքի գաղտնիությունը։